proxectonos/corpus_dominio_legal_administrativo_tmp huggingface dataset:
RESOLUCIÓN do 17 de xuño de 2020 pola que se dá publicidade dos convenios de colaboración subscritos no primeiro cuadrimestre do ano 2020.
Axencia Galega das Industrias Culturais — III. Outras disposicións — 26/06/2020

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade á relación dos convenios subscritos pola Axencia Galega das Industrias Culturais (Agadic) no primeiro cuadrimestre do ano 2020, que se incorpora como anexo a esta resolución.
Santiago de Compostela, 17 de xuño de 2020
CORRECCIÓN DE ERROS. Resolución do 1 de xuño de 2020 pola que se dá publicidade das actas de entrega dos últimos cambios de titularidade de estradas formalizados.
Axencia Galega de Infraestruturas — III. Outras disposicións — 23/06/2020

Advertido erros na citada resolución, publicada no
Diario Oficial de Galicia
núm. 113, do xoves 11 de xuño de 2020, cómpre facer a seguinte corrección:
Na páxina 23016, fila 2 do anexo, onde di: «Acta de entrega ao Concello de Porto do Son da estrada AC-175, desde o p.q. 0+000 ao p.q. 0+550 » , debe dicir: «Acta de entrega ao Concello de Porto do Son de varios treitos antigos da estrada autonómica AC-550».
Na páxina 23016, fila 12 do anexo, acta de entrega ao Concello de Lobios, onde di: «26.10.2019», debe dicir: «26.10.2018».
Na páxina 23021, onde di: «Acta de entrega ao Concello de Porto do Son da estrada AC-175, desde o p.q. 0+000 ao p.q. 0+550», debe dicir: « Acta de entrega ao Concello de Porto do Son de varios treitos antigos da estrada autonómica AC-550».
ORDE do 16 de xuño de 2020 pola que se convocan para o ano 2020 os premios á excelencia da calidade hixiénico-sanitaria de produtores de leite cru de vaca de Galicia.
Consellería do Medio Rural — III. Outras disposicións — 23/06/2020

Os premios á excelencia da calidade hixiénico-sanitaria de produtores de leite cru de vaca de Galicia, establecidos pola Orde do 22 de agosto de 2017 pola que se establecen as bases que regulan a concesión dos premios á excelencia da calidade hixiénico-sanitaria de produtores de leite cru de vaca de Galicia e se convocan para o ano 2017, teñen como finalidade recoñecer a excelencia do proceso produtivo das explotacións leiteiras de gando vacún de Galicia na obtención dun leite cru da mellor calidade hixiénico-sanitaria.
Este recoñecemento realízase mediante a distinción a explotacións en tres categorías en función do seu tamaño, pequenas, medianas e grandes, e, pola súa vez, estas categorías subdividiranse cada unha delas en tres grupos en función do sistema de produción, entendido este como a posibilidade de aproveitamento dos recursos propios da explotación. Recoñécense tamén especificamente as mellores explotacións ecolóxicas.
En consecuencia, de acordo co previsto no artigo 30.1.3 do Estatuto de autonomía de Galicia, e na Lei 1/1983, de normas reguladoras da Xunta e da súa presidencia,
Artigo 1.
Convocatoria
1. A presente orde ten por obxecto convocar para o ano 2020 os premios á excelencia da calidade hixiénico-sanitaria de produtores de leite cru de vaca de Galicia nas condicións establecidas pola Orde do 22 de agosto de 2017 pola que se establecen as bases que regulan a concesión dos premios á excelencia da calidade hixiénico-sanitaria de produtores de leite cru de vaca de Galicia e se convocan para o ano 2017.
2. A presente orde publicarase no
Diario Oficial de Galicia
e na páxina web oficial da Consellería do Medio Rural.
Artigo 2.
Beneficiarias
Poderán optar a estes premios todas as explotacións leiteiras de gando vacún de Galicia que realizan os seus autocontrois de calidade no Laboratorio Interprofesional Galego de Análise do Leite (LIGAL), de tal xeito que consten na base de datos deste laboratorio os resultados das mostras de leite correspondentes ao período de referencia.
Artigo 3.
Xurado responsable da concesión dos premios
O xurado responsable da concesión dos premios estará constituído por: en representación da Consellería do Medio Rural, polas persoas titulares da Dirección Xeral de Gandería, Agricultura e Industrias Agroalimentarias e da Subdirección Xeral de Gandería, e, en representación do LIGAL, pola directora xerente e o presidente da Xunta Directiva.
Disposición adicional única.
Réxime supletorio
No non previsto nesta orde será de aplicación o disposto na Orde do 22 de agosto de 2017 pola que se establecen as bases que regulan a concesión dos premios á excelencia da calidade hixiénico-sanitaria de produtores de leite cru de vaca de Galicia e se convocan para o ano 2017.
Disposición derradeira única.
Comezo dos efectos
A presente orde comezará a producir efectos o día seguinte ao da súa publicación no
Diario Oficial de Galicia
.
Santiago de Compostela, 16 de xuño de 2020
RESOLUCIÓN do 15 de xuño de 2020 pola que se dá publicidade das axudas concedidas ao abeiro da Resolución do 7 de febreiro de 2019 pola que se establecen as bases reguladoras da concesión, en réxime de concorrencia competitiva, de axudas para a programación de accións formativas realizadas polas entidades colaboradoras da Consellería do Medio Rural para levar a cabo actividades de formación continua na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2019 (Diario Oficial de Galicia número 37, do 21 de febreiro de 2019).
Axencia Galega da Calidade Alimentaria — III. Outras disposicións — 23/06/2020

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás axudas concedidas ao abeiro da Resolución do 7 de febreiro de 2019 pola que se establecen as bases reguladoras da concesión, en réxime de concorrencia competitiva, de axudas para a programación de accións formativas realizadas polas entidades colaboradoras da Consellería do Medio Rural para levar a cabo actividades de formación continua na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2019 (
Diario Oficial de Galicia
, número 37, do 21 de febreiro), que figuran como anexo desta resolución. As axudas foron aprobadas con cargo á aplicación orzamentaria 14.A2.422L.770.0; código do proxecto 201600213, cofinanciadas polo Feader, o MAPA e a Consellería do Medio Rural, cun crédito orzamentario para o ano 2019 de 63.680,21 €.
Santiago de Compostela, 15 de xuño de 2020
ORDE do 8 de xullo de 2020 pola que se dispón o cesamento dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 17/07/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Enrique Iglesias Pazos como vogal no Consello de Administración da Autoridade Portuaria de Marín e Ría de Pontevedra, en representación da Federación de Servizos, Mobilidade e Consumo de Galicia, FeSMC-UGT, agradecéndolle os servizos prestados.
Santiago de Compostela, 8 de xullo de 2020
RESOLUCIÓN do 16 de xuño de 2020 pola que se publica o plan de estudos do máster universitario en Química na Fronteira coa Bioloxía e a Ciencia de Materiais.
Universidade de Santiago de Compostela — III. Outras disposicións — 15/07/2020

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 29 de novembro de 2019 (publicado no BOE do 17 de decembro, mediante Resolución da Secretaría Xeral de Universidades do 3 de decembro de 2019).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial do máster universitario en Química na Fronteira coa Bioloxía e a Ciencia de Materiais pola Universidade de Santiago de Compostela.
Santiago de Compostela, 16 de xuño de 2020
ORDE do 8 de xullo de 2020 pola que se dispón o nomeamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 17/07/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Sindicato Profesional de Policías e Bombeiros (SPPLB),
O nomeamento de Juan Carlos Morán Nieto como vogal no Consello de Administración da Autoridade Portuaria de Marín e Ría de Pontevedra, en representación da organización sindical Sindicato Profesional de Policías e Bombeiros (SPPLB).
Santiago de Compostela, 8 de xullo de 2020
ORDE do 19 de xuño de 2020 pola que se nomea vogal do Consello Reitor unha persoa titular de subdirección da dirección xeral competente en materia de emerxencias e interior.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 13/07/2020

A Lei 1/2007, do 15 de xaneiro, da Academia Galega de Seguridade Pública, crea a Academia Galega de Seguridade Pública (Agasp) como un organismo autónomo de carácter administrativo adscrito organicamente á consellería competente en materia de interior e xustiza.
No artigo 8 da referida Lei 1/2007, do 15 de xaneiro, determínase que o Consello Reitor da Agasp está formado por unha persoa titular da presidencia, unha persoa titular da vicepresidencia, oito persoas titulares das vogalías e unha persoa titular da secretaría. No punto 3.a) deste artigo determínase que son vogais do Consello Reitor da Academia Galega de Seguridade Pública dúas persoas titulares de subdireccións da dirección xeral competente en materia de emerxencias e interior.
De acordo co exposto, e por terse xubilado a anterior persoa titular da Subdirección Xeral de Seguridade e Coordinación da Dirección Xeral de Emerxencias e Interior, mediante esta orde procédese a realizar o nomeamento de vogal do Consello Reitor da Agasp, en favor do novo titular da referida subdirección xeral Jorge Atán Castro.
Así, de conformidade coas atribucións que me confire a Lei 1/1983, do 22 de febreiro, de normas reguladoras da Xunta e da súa presidencia, e a Lei 16/2010, do 17 de decembro, de organización e funcionamento da Administración xeral e do sector público autonómico de Galicia,
Artigo único
Nomear como novo vogal do Consello Reitor da Academia Galega de Seguridade Pública, na súa calidade de subdirector xeral de Seguridade e Coordinación da Dirección Xeral de Emerxencias e Interior, a Jorge Atán Castro.
Disposición derradeira única
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 19 de xuño de 2020
RESOLUCIÓN do 29 de xuño de 2020 de modificación da composición do Comité Territorial de Ética da Investigación de Pontevedra-Vigo-Ourense.
Consellería de Sanidade — II. Autoridades e persoal — 09/07/2020

O presidente do Comité Territorial de Ética da Investigación de Pontevedra-Vigo-Ourense enviou o día 10.6.2020 un escrito á Xerencia do Servizo Galego de Saúde no que comunica a renuncia dunha persoa como membro do referido comité e asemade propón o nomeamento doutra como novo membro.
Antecedentes.
Mediante a Resolución do 1 de febreiro de 2018, que se publicou no Diario Oficial de Galicia do 9 de febreiro, se concedeu a renovación da acreditación do Comité Territorial de Ética da Investigación de Pontevedra-Vigo-Ourense, se estableceu a súa sede e se nomearon como membros as persoas que se relacionaban no seu anexo.
Entre as persoas que se relacionaban no anexo figuraba María Ponte García, quen renuncia agora á súa condición de membro do comité.
O Decreto 137/2019, do 10 de outubro, polo que se establece a estrutura orgánica do Servizo Galego de Saúde, dispón no artigo 5.7 que se adscribe á Xerencia do Servizo Galego de Saúde o Comité Autonómico de Ética da Investigación de Galicia, ou órgano que o substitúa.
Consideracións legais e técnicas.
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité «serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
O punto 7 do artigo 5 dispón que «o nomeamento se efectuará por un período coincidente co de vixencia da acreditación do comité, aínda que poderá ser revogado, ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo audiencia do/da interesado/a».
Acerca da composición numérica, en concreto, o punto 1 do mesmo artigo sinala que «estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións».
Na actualidade, o comité axústase na súa composición aos citados topes numéricos, e coa vontade de mantela así, propúxose o nomeamento de Manuela Fernández Barreira, actualmente adscrita ao Departamento de Docencia e Investigación da área sanitaria de Ourense, Verín e Barco de Valdeorras.
Logo de ver o que se expuxo e de acordo coa proposta que efectuou o xerente do Servizo Galego de Saúde,
O cese, por causa de renuncia, de María Ponte García como membro do Comité Territorial de Ética da Investigación de Pontevedra-Vigo-Ourense.
Así mesmo, o nomeamento de Manuela Fernández Barreira como membro do citado comité.
Santiago de Compostela, 29 de xuño de 2020
EXTRACTO da Resolución do 18 de xuño de 2020 pola que se regula o procedemento de concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2020/21 (códigos de procedemento MR265B e MR265C).
Fondo Galego de Garantía Agraria — III. Outras disposicións — 02/07/2020

BDNS (Identif.): 512572.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias e destinatarias
Poderán solicitar a axuda:
1. As persoas físicas ou xurídicas que exerzan a actividade de produción e/ou comercialización dos produtos subvencionables sinalados no anexo I da resolución cuxas empresas ou establecementos estean dados de alta no correspondente rexistro sanitario oficial e que reúnan os requisitos establecidos na resolución.
2. Os centros escolares que teñan a súa sede na Comunidade Autónoma de Galicia, que reúnan os requisitos establecidos na resolución e que pertenzan aos seguintes niveis de ensino:
a) Educación infantil.
b) Educación primaria.
c) Educación secundaria obrigatoria.
Será destinatario final da axuda o alumnado que asista regularmente aos centros ou establecementos escolares, administrados ou recoñecidos polas autoridades competentes da Comunidade Autónoma de Galicia, que pertenza aos niveis de ensino citados no punto anterior.
Segundo.
Obxecto
Esta resolución ten por obxecto establecer as bases reguladoras para tramitar e conceder as axudas para a subministración de froitas frescas, castañas e leite líquido de consumo ao alumnado de centros escolares e a convocatoria das axudas para o curso escolar 2020/21.
Terceiro.
Bases reguladoras e convocatoria
Resolución do 18 de xuño de 2020 pola que se regula o procedemento de concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2020/21 (códigos de procedemento MR265B e MR265C).
Cuarto.
Importe
O importe aplicable en euros/kg para a subministración e distribución dos produtos, incluídos os custos de loxística e repartición, é o establecido no anexo I da resolución.
Quinto.
Prazo de presentación de solicitudes de autorización e axuda
O prazo de presentación será ata o 20 de setembro de 2020 (incluído).
Santiago de Compostela, 18 de xuño de 2020
RESOLUCIÓN do 2 de xullo de 2020 pola que se dá publicidade dunha encomenda de xestión á Axencia Galega de Infraestruturas para as actuacións da execución das obras de construción do Centro Integral de Saúde de Lalín.
Servizo Galego de Saúde — III. Outras disposicións — 13/07/2020

De conformidade co previsto no artigo 8 da Lei 19/2013, do 9 de decembro, de transparencia, acceso á información pública e bo goberno, e no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución da Presidencia do organismo autónomo Servizo Galego de Saúde, do 1 de xullo de 2020, pola que se encomenda á Axencia Galega de Infraestruturas a xestión das actuacións para a execución das obras de construción do novo Centro Integral de Saúde de Lalín.
– Actividade: a axencia asumirá a xestión das actuacións para a execución das obras de construción do novo Centro Integral de Saúde de Lalín.
Para a realización desta encomenda de xestión a Axencia Galega de Infraestruturas asume a posición de órgano encomendado e desenvolverá todos aqueles actos e negocios xurídicos propios da preparación, selección de persoa contratista, adxudicación e execución de obras públicas.
– Natureza e alcance da xestión encomendada: a presente resolución de encomenda de xestión constitúe o instrumento xurídico polo que se regula a prestación encomendada a desenvolver por parte da Axencia Galega de Infraestruturas, consonte o establecido no artigo 13 da Lei 14/2013, do 26 de decembro, de racionalización do sector público autonómico, en relación cos artigos 8 e seguintes da Lei 16/2010, do 17 de decembro, e seranlle de aplicación os artigos 47 e seguintes da dita lei.
De conformidade co artigo 6.3 da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro, é un negocio xurídico excluído do ámbito de aplicación desta lei.
No non previsto nestas condicións básicas de execución, á presente encomenda de xestión seralle de aplicación o acordo de colaboración entre o Servizo Galego de Saúde e a Consellería de Medio Ambiente, Territorio e Infraestruturas do 15 de xullo de 2015.
– Prazo de vixencia: estenderase desde o día seguinte á súa sinatura ata a data de finalización do prazo de garantía das obras.
O dito prazo prorrogarase automaticamente por períodos dun ano, agás que se exprese por algunha das partes a vontade da súa resolución cunha antelación mínima dun mes á data de remate deste e, en todo caso, ata que as obras sexan recibidas pola administración.
Santiago de Compostela, 2 de xullo de 2020
RESOLUCIÓN do 1 de xullo de 2020 pola que se convoca un curso selectivo de acceso á escala básica, categoría de oficial, dos corpos da policía local.
Academia Galega de Seguridade Pública — III. Outras disposicións — 13/07/2020

Dentro das actividades programadas para o ano 2020, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso á categoría de oficial da policía local, conforme as seguintes bases:
Obxectivos:
– Mellorar o compromiso profesional de servizo público aos cidadáns, baixo parámetros actitudinais de eficacia e de ética policial.
– Facilitarlles aos alumnos unha actualización xurídico-normativa e de operativa profesional que lles permita un mellor exercicio da súa función.
– Dotalos das ferramentas de coñecemento necesarias para a organización e estruturación adecuada dos recursos humanos e dos medios materiais de que dispoñan.
Destinatarios/as:
Persoal dos corpos de policía local que superou o proceso selectivo para a categoría de oficial, e que non realizase este curso.
Inscrición:
A inscrición dos/as participantes será totalmente gratuíta.
Prazas:
Sen límite.
Solicitudes:
1. Os concellos deberán remitir un escrito á Academia Galega de Seguridade Pública, solicitando a participación no curso da/s persoa/s que se atopen nesta situación, para efectuar a correspondente reserva de praza para a realización do devandito curso.
2. O prazo para a remisión de escritos rematará o día 7 de setembro de 2020.
Duración e contido:
O curso terá unha duración de 250 horas lectivas e desenvolverase de xeito semipresencial na Academia Galega de Seguridade Pública.
Este curso contén os seguintes módulos:
– Módulo I: módulo operativo.
– Módulo II: módulo xurídico.
– Módulo módulo técnico.
– Módulo IV: módulo administrativo.
– Módulo V: módulo de comunicación.
– Módulo VI: módulo práctico.
Datas:
O curso realizarase do 14 de setembro ao 13 de novembro de 2020.
1. Presencial na Agasp: do 14 de setembro ao 2 de outubro e do 2 de novembro ao 13 de novembro de 2020.
2. A través da plataforma de teleformación da Agasp: do 3 de outubro ao 1 de novembro de 2020.
Desenvolvemento do curso:
Os alumnos da Academia Galega de Seguridade Pública, durante o seu período de permanencia nesta, rexeranse polo seu Regulamento de réxime interior, publicado pola Orde de 4 de febreiro de 2009, da Consellería de Presidencia, Administracións Públicas e Xustiza no DOG núm. 30, do 12 de febreiro de 2009.
Certificado:
Unha vez superado este curso, a Agasp emitirá un informe ao concello correspondente certificando esta circunstancia, de xeito que se poida proceder ao nomeamento como funcionario de carreira e á toma de posesión como oficial do corpo de policía local.
Modificacións:
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 1 de xullo de 2020
ORDE do 23 de xuño de 2020 pola que se resolve a integración da Biblioteca Pública Municipal de Barro na Rede de Bibliotecas de Galicia.
Consellería de Cultura e Turismo — III. Outras disposicións — 06/07/2020

O ámbito de actuación da Consellería de Cultura e Turismo responde ao vixente marco institucional de distribución de competencias, configurado basicamente no Estatuto de autonomía de Galicia. Este, no artigo 27.19, establece como competencia exclusiva da Xunta de Galicia o fomento da cultura en Galicia, e, no artigo 32, que corresponde ao Goberno da nosa comunidade autónoma a defensa e promoción dos valores culturais do pobo galego.
De conformidade co Decreto 163/2018, do 13 de decembro, polo que se establece a estrutura orgánica da Consellería de Cultura e Turismo, e o Decreto 106/2018, do 4 de outubro, polo que se modifica parcialmente o Decreto 177/2016, do 15 de decembro, polo que se fixa e estrutura orgánica das consellerías da Xunta de Galicia, a Consellería de Cultura e Turismo asume as competencias de promoción e difusión da cultura, para potenciar a imaxe das bibliotecas e o fomento do acceso igualitario á cultura para toda a cidadanía a través da lectura.
Á Consellería de Cultura e Turismo, segundo o establecido na Lei 5/2012, do 15 de xuño, de bibliotecas de Galicia, como órgano de dirección e coordinación do Sistema galego de bibliotecas, correspóndelle tramitar e resolver os procedementos de integración de bibliotecas públicas ou servizos bibliotecarios na rede, segundo o establecido nesta lei e no seu desenvolvemento regulamentario.
O Concello de Barro solicitou a integración na Rede de bibliotecas de Galicia do seu centro bibliotecario municipal e os servizos técnicos desta consellería comprobaron que cumpre cos requisitos exixidos no Decreto 41/2001, do 1 de febreiro, de refundición da normativa en materia de bibliotecas.
Por proposta do director xeral de Políticas Culturais, no exercicio das facultades que me confire o artigo 3 do Decreto 163/2018, do 13 de decembro, polo que se establece a estrutura orgánica da Consellería de Cultura e Turismo,
Primeiro. Aprobar a integración da Biblioteca Pública Municipal de Barro na Rede de bibliotecas de Galicia.
Segundo. A resolución favorable de integración estará condicionada á sinatura dun convenio onde se recolla a obriga do titular do centro bibliotecario de prestar un servizo público axustado ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 23 de xuño de 2020
RESOLUCIÓN do 25 de xuño de 2020, da Secretaría Xeral Técnica da Consellería de Infraestruturas e Mobilidade, pola que se dá publicidade dunha encomenda de xestión de carácter técnico á Axencia Galega de Infraestruturas, para a supervisión do proxecto das obras de acondicionamento da estación de autobuses de Ponteareas (clave PO.20.004).
Consellería de Infraestruturas e Mobilidade — III. Outras disposicións — 06/07/2020

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas, para a supervisión do proxecto das obras de acondicionamento da estación de autobuses de Ponteareas (clave PO.20.004), que ten as seguintes características:
– Obxecto: a elaboración dun informe técnico co fin de verificar que se tiveron en conta as disposicións xerais de carácter legal ou regulamentario, así como a normativa técnica que resulte de aplicación para o proxecto e calquera outro informe de carácter técnico que, en relación con este contrato de obras e durante a súa execución, sexa solicitado polo órgano encomendante.
– Estes documentos serán emitidos por persoal técnico cualificado da AXI.
– Natureza e alcance da xestión encomendada: esta encomenda ten natureza intersubxectiva ao ser a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
– Prazo de vixencia: a presente encomenda terá a duración estritamente necesaria para a elaboración do/s informe/s técnico/s solicitado/s e finaliza coa entrega deles e, en todo caso, coa finalización da execución das obras de referencia.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos que se van prestar en desenvolvemento desta.
Santiago de Compostela, 25 de xuño de 2020
RESOLUCIÓN do 26 de xuño de 2020, da Secretaría Xeral Técnica da Consellería de Infraestruturas e Mobilidade, pola que se dá publicidade dunha encomenda de xestión de carácter técnico á Axencia Galega de Infraestruturas, para a licitación e execución do contrato de servizo relativo ás actuacións necesarias para a aprobación da Estratexia galega de mobilidade.
Consellería de Infraestruturas e Mobilidade — III. Outras disposicións — 06/07/2020

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas, para a licitación e execución do contrato de servizo relativo ás actuacións necesarias para a aprobación da Estratexia galega de mobilidade, que ten as seguintes características:
– Obxecto: licitación, execución e realización de todas as actuacións derivadas da contratación do servizo relativo ás actuacións necesarias para a análise, diagnose e formulación de propostas ata a aprobación da Estratexia galega de mobilidade. En calquera caso, poderá nomearse para a dirección do contrato persoal técnico da AXI e da Dirección Xeral de Mobilidade.
– Natureza e alcance da xestión encomendada: esta encomenda ten natureza intersubxectiva ao ser a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
– Prazo de vixencia: a presente encomenda terá a duración estritamente necesaria para a licitación, execución e realización das actuacións derivadas da contratación do servizo referido.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos que se van prestar en desenvolvemento desta.
Santiago de Compostela, 26 de xuño de 2020
RESOLUCIÓN do 30 de xuño de 2020 pola que se publica a relación das/dos beneficiarias/os e o importe das bolsas concedidas en virtude da Orde do 20 de febreiro de 2020 pola que se establecen as bases reguladoras das bolsas de formación en materia de museos correspondentes ao Programa 2020.
Consellería de Cultura e Turismo — III. Outras disposicións — 13/07/2020

En vista da proposta da Dirección Xeral de Políticas Culturais, tras o informe da Comisión Técnica de Avaliación sobre a convocatoria das bolsas de formación en materia de museos correspondentes ao Programa 2020 (Orde do 20 de febreiro de 2020, DOG núm. 49, do 12 de marzo), esta consellería
Primeiro. Aprobar as listaxes definitivas correspondentes á adxudicación das oito bolsas por importe de corenta e cinco mil quiñentos vinte euros (45.520 €) con cargo á aplicación orzamentaria 11.20.432A.480.2 dos orzamentos xerais da Comunidade Autónoma de Galicia para o ano 2020. A Consellería de Cultura e Turismo efectuará as cotizacións á Seguridade Social por un importe de dous mil trescentos vinte e tres con sesenta e oito céntimos (2.323,68 €) con cargo á aplicación orzamentaria 11.20.432A.484.0 dos orzamentos xerais da Comunidade Autónoma de Galicia para o ano 2020.
Segundo. Establecer o chamamento das listas de agarda segundo a orde de puntuación.
Terceiro. Aprobar as listaxes de solicitantes excluídas/os de acordo coas causas especificadas.
Cuarto. Contra a presente resolución, que pon fin á vía administrativa, poderase recorrer potestativamente en reposición ou ben poderá ser impugnada directamente ante a orde xurisdicional contencioso-administrativa de conformidade co previsto no artigo 123 da Lei 39/2015, do 1 de outubro, do procedemento administrativo común.
Santiago de Compostela, 30 de xuño de 2020
Adxudicatario:
Lista de agarda:
Excluídas/os:
Adxudicataria:
Lista de agarda:
Desistencia:
Excluídas/os:
Adxudicataria:
Lista de agarda:
Excluídas/os:
Adxudicatarias:
Lista de agarda:
Desistencia:
Excluídas/os:
Adxudicataria:
Lista de agarda:
Adxudicatarias:
Lista de agarda:
Desistencias:
RESOLUCIÓN do 27 de xuño de 2020 pola que se aproban e se fan públicas as relacións provisionais de admitidos e excluídos nas probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 02/07/2020

De conformidade co establecido na Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), esta dirección xeral
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 27 de febreiro de 2020, pola que se convocan as probas para a obtención da habilitación do persoal de control de acceso a espectáculos públicos e actividades recreativas (DOG núm. 45, do 6 de marzo).
A listaxe provisional de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.gal
A listaxe provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos dispoñerán dun prazo de dez (10) días hábiles, contados a partir do día seguinte ao da publicación da presente resolución no
Diario Oficial de Galicia
, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión, serán excluídos definitivamente.
Así mesmo, os aspirantes que non figuren na relación de admitidos nin na de excluídos dispoñerán do mesmo prazo co obxecto de formular reclamación.
A Estrada, 27 de xuño de 2020
Código
Descrición
1
Debe presentar documentación acreditativa da exención do pagamento
2
Non achega fotografías tamaño carné ou mal escaneadas
EXTRACTO da Orde do 18 de xuño de 2020 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para o ano 2020 (código de procedemento PL500F).
Consellería de Cultura e Turismo — III. Outras disposicións — 02/07/2020

BDNS (Identif.): 512824.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Españois/españolas ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación e cumpran un número mínimo de créditos en materias de Galego e do idioma oficial do país onde radique o destino que solicita ou, no canto deste, en materias de Inglés.
Segundo.
Obxecto
Convocar, en réxime de concorrencia competitiva, seis prazas nos lectorados de lingua, literatura e cultura galegas nos centros de estudos galegos localizados en distintas universidades españolas e estranxeiras.
Terceiro.
Bases reguladoras
Orde do 18 de xuño de 2020 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para o ano 2020 (código de procedemento PL500F).
Cuarto.
Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia
.
Santiago de Compostela, 18 de xuño de 2020
RESOLUCIÓN do 16 de xuño de 2020, da Secretaría Xeral de Emprego, pola que se dispón a inscrición no rexistro e a publicación, no Diario Oficial de Galicia, do acordo polo que se actualizan as táboas salariais do I Convenio colectivo do sector de salas de exhibición cinematográfica de Galicia.
Consellería de Economía, Emprego e Industria — III. Outras disposicións — 02/07/2020

Visto o texto do acordo polo que se actualizan as táboas salariais do I Convenio colectivo do sector de salas de exhibición cinematográfica de Galicia, subscrito entre a representación empresarial FECE e as organizacións sindicais CIG, UGT e CC.OO., e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
Esta Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 16 de xuño de 2020
En Santiago de Compostela, ás 11.30 hora do día 14 de febreiro de 2020, na sede do Consello Galego de Relacións Laborais, xúntanse as persoas a continuación relacionadas:
O obxecto da xuntanza é a adaptación das táboas salariais do I Convenio colectivo do sector de salas de exhibición cinematográfica de Galicia ao establecido no Real decreto 231/2020, do 4 de febreiro, polo que se fixa o salario mínimo interprofesional para o ano 2020.
Logo do oportuno debate, procede reflectir na acta o seguinte:
Primeiro. As partes acordan actualizar as táboas salariais do I Convenio colectivo do sector de salas de exhibición cinematográfica de Galicia conforme o establecido no Real decreto 231/2020, do 4 de febreiro, polo que se fixa o salario mínimo interprofesional para o ano 2020, que se recolle no anexo I que se achega a esta acta.
Segundo
.
Esta comisión acorda delegar no funcionario do Consello Galego de Relacións Laborais, Ignacio Bouzada Gil, os pertinentes trámites de rexistro e publicación deste acordo perante a autoridade laboral competente.
Non tendo máis asuntos que tratar, levántase a xuntanza ás 12.00 horas, e os asistentes asinan a presente acta en proba de conformidade.
EXTRACTO da Resolución do 23 de xuño de 2020 pola que se dá publicidade do Acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 para o ano 2020 cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG300C). Liña IG239 obradoiros.
Instituto Galego de Promoción Económica — III. Outras disposicións — 07/07/2020

BDNS (Identif.) 513571.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS)
(http://www.pap.minhap.gob.es/bdnstrans/index):
Primeiro.
Beneficiarios
Os organismos intermedios de carácter empresarial de Galicia. Entenderase como tal a efectos destas axudas:
a) Entidades con personalidade xurídica propia, sen ánimo de lucro, con domicilio social ou centro de traballo en Galicia, que pertenzan a unha das seguintes categorías: asociacións empresariais, fundacións empresariais ou universidade-empresa ou clústers empresariais.
b) Centros tecnolóxicos e centros de apoio á innovación tecnolóxica domiciliados en Galicia e que estean inscritos no rexistro establecido para o efecto polo Ministerio de Ciencia e Innovación (Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros, BOE núm. 20, do 23 de xaneiro de 2009).
Segundo.
Obxecto
Os obradoiros concíbense como espazos de encontro entre empresas para explorar solucións tecnolóxicas e vías de colaboración que dean lugar a proxectos de implementación de ferramentas dixitais colaborativas sectoriais susceptibles de optar ás axudas establecidas nestas bases ou noutras convocatorias, ou ben oportunidades de hibridación intersectorial.
Terceiro.
Bases reguladoras
Resolución do 23 de xuño de 2020 pola que se dá publicidade do Acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 para o ano 2020 cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG300C). Liña IG239 obradoiros.
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741.A.7810 e polo seguinte importe:
Liña IG239 obradoiros: 20.000 € con cargo ao exercicio 2020 e 380.000 € con cargo ao exercicio 2021.
Quinto.
Prazo de presentación de solicitudes
O prazo de presentación de solicitudes será dun mes desde o día seguinte ao da publicación da resolución de convocatoria no
Diario Oficial de Galicia
.
Santiago de Compostela, 23 de xuño de 2020
CORRECCIÓN DE ERROS. Orde do 16 de xuño de 2020 pola que se habilitan determinados colectivos desta consellería para o emprego do certificado dixital de pseudónimo na Administración autonómica galega.
Consellería de Medio Ambiente, Territorio e Vivenda — III. Outras disposicións — 07/07/2020

Detectado un erro na citada orde, publicada no Diario Oficial de Galicia núm. 123, do 23 de xuño de 2020, cómpre facer a seguinte corrección:
Na páxina 24991, no artigo 2.5, onde di: «O persoal funcionario con titulación en bioloxía que desenvolva funcións suxeitas ao disposto na Lei 5/2019, do 2 de agosto, do patrimonio natural e da biodiversidade de Galicia»; debe dicir: «O persoal funcionario con titulación en bioloxía que desenvolva funcións suxeitas ao disposto na Lei 4/2017, do 3 de outubro, de protección e benestar dos animais de compañía en Galicia, e na Lei 5/2019, do 2 de agosto, do patrimonio natural e da biodiversidade de Galicia».
RESOLUCIÓN do 25 de xuño de 2020 pola que se fai público o Acordo do Consello da Xunta de Galicia, do 19 de xuño de 2020, polo que se declara no concello da Coruña área de rexeneración urbana de interese autonómico o ámbito descontinuo formado pola améndoa central da Cidade Vella e o eixe Orzán-Panadeiras.
Instituto Galego da Vivenda e Solo — III. Outras disposicións — 03/07/2020

En cumprimento do disposto no artigo 55.2 da Lei 1/2019, do 22 de abril, de rehabilitación e de rexeneración e renovación urbanas de Galicia, esta dirección xeral dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 19 de xuño de 2020, co seguinte texto literal:
«Declarar área de rexeneración urbana de interese autonómico (área Rexurbe) no concello da Coruña o ámbito descontinuo que se relaciona a continuación, formado por dous sub-ámbitos, conforme a delimitación que se indica no plano anexo:
Sub-ámbito 1: améndoa central da Cidade Vella. Delimitado polas rúas Ferrerías, praza das Bárbaras, rúas de Santa María, praza de Santo Domingo e rúa de Santo Domingo, e que inclúe todas as súas rúas interiores.
Sub-ámbito 2: eixe Orzán-Panadeiras. Delimitado polas rúas Orzán (desde a praza de Pontevedra) e a rúa Panadeiras como eixe principal, as súas rúas paralelas Picos, Mariñas, Vista, Boquete de San Andrés e Estreita de San Andrés, e as súas rúas perpendiculares Rexedor Somoza, praza de Cormelana, Perillana, praza Josep Sallier Loup, Pastoriza, travesía de Mariñas, travesía de San Andrés, praza Vista, Alta, Africano, praza do Africano, Pórtico de San Andrés, Sol, Ferrador, Cega e travesía de Cordonería...».
Santiago de Compostela, 25 de xuño de 2020
RESOLUCIÓN do 1 de xullo de 2020, da Dirección Xeral de Xustiza, pola que se modifica a relación de postos de traballo das oficinas fiscais da Administración de xustiza na Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/07/2020

Mediante a Resolución do 26 de marzo de 2015 publicouse a relación de postos de traballo das oficinas fiscais da Administración de xustiza na Comunidade Autónoma de Galicia, cuxa estrutura e organización foi determinada polo Decreto 124/2014, do 11 de setembro (DOG núm. 186, do 30 de setembro) e que foi aprobada con carácter definitivo polo Ministerio de Xustiza por Orde JUS/660/2015, do 25 de marzo (BOE núm. 92, do 17 de abril). Posteriormente, por Resolución do 12 de novembro de 2015, modifícase a dita relación de postos de traballo (DOG núm. 225, do 25 de novembro).
De acordo co artigo 523 da Lei orgánica 6/1985, do 1 de xullo, do poder xudicial, unha vez aprobadas as relacións de postos iniciais, a Comunidade Autónoma de Galicia ten competencia para aprobar as súas modificacións. En todo caso, as modificacións das RPT iniciais que se produzan deberán contar co informe previo do Consello Xeral do Poder Xudicial e, para a súa efectividade, é preceptiva a comunicación previa ao Ministerio de Xustiza.
Polo exposto, consultadas as organizacións sindicais presentes na Mesa Sectorial de Negociación e o Consello Xeral do Poder Xudicial, e comunicada a modificación ao Ministerio de Xustiza,
Artigo único
Aprobar a modificación da relación de postos de traballo das oficinas fiscais da Administración de xustiza na Comunidade Autónoma de Galicia que figura no anexo da presente resolución.
Santiago de Compostela, 1 de xullo de 2020